钦定古今图书集成/明伦汇编/氏族典/第098卷 > 《郑樵通志》 > 涂祯
## 钦定古今图书集成/明伦汇编/氏族典/第098卷 > 《郑樵通志》 > 涂祯

按《明外史周玺传》：“御史涂祯，新淦人。初为江阴知县。
正德初，巡盐长芦。瑾纵私人中盐，又命其党毕真托
取海物，侵夺商利。祯皆据法裁之。比还朝，遇瑾，止长
揖。瑾怒，矫旨下诏狱。江阴人在都下者，谋敛钱赂，瑾
解之。祯喟然曰：‘死耳，岂以污父老哉’！竟勿许。遂杖三
十，永戍肃州。创重，死狱中。瑾怒未已，取其子朴补伍。”
瑾诛，朴乃还。祯复官赐祭。